Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 670

2. Szakmai elmélet A jelölt rendelkezzen részletes ismeretekkel az alábbi témakörökben: 2.1. Játékelmélet — a játék általános fogalma, a játék, a játszás, a játékszer és a játékeszköz pontos meghatározása, — fontosabb játékelméletek (esztétikai, kultúrtörténeti, biológiai, matematikai stb.). 2.2. Általános játéktörténet Fontosabb játéktörténeti korszakok: — őskori (vadász, halász, küzdő, vallási, rituális) játékok, — ókori játékok, 2001/87. szám — középkori játékok, — a nürnbergi céhes játékipar kialakulása, — az újkori kitágult világ játékai a földrajzi felfedezések után, — a tudományos ismeretek bővülése és az ipari forradalom hatása a játékokra, — a XIX. századi pedagógiai, pszichológiai és technikai fölfedezéseinek hatása a játékiparra és kereskedelemre, — magyar népi játék hagyományok, — a legújabb kor (a századfordulótól a II. világháborúig tartó korszak) játékai, — napjaink játékai, játékfilozófiák, játékipar, kereskedelem, média Európában és a tengerentúlon. A fenti korszakok tükrében a jelölt ismerje: — a földrajzi környezet és a társadalmi viszonyok összefüggéseit, — a gyermekjáték szerepének alakulását, a pedagógiai és nevelési elveket, a gyermekekkel szemben támasztott követelmények változásait, — a játékszerek típusait, fajtáit, anyagait és jellemző előállítási módszereit, a szellemi, technikai és tudományos ismeretek megjelenése szerint, — a közép- és nyugat-európai játéktervezés, játékforgalmazás és -kereskedelem helyzetét, — a felnőttek játékszereit, játékaik fajtáit és történeti alakulását. 2.3. Játékpszichológia A tanuló ismerje: — a játszó gyermek életkori fejlődésének szakaszait, ezen belül szellemi, értelmi, érzelmi és méretváltozásait, — a játék típusait: mozgásos, érzékelő, utánzó és szerepjátékokat, a manipuláló, konstruáló, készségfejlesztő és szellemi játékokat, — a játszó gyermek szellemi környezetét a különböző helyzetű társadalmakban, a családban, a bölcsődékben, óvodákban, iskolákban, valamint egyéb intézmények keretei között kialakult pedagógiai elvek és gyakorlat szerint, — a játszó gyermek fizikai környezetét, természeti és mesterségesen épített vagy kialakított viszonyok között: otthon, bölcsődékben, óvodákban, iskolákban, játszóhelyeken, játszótereken, parkokban és egyéb helyeken, — a különböző típusú játékszerek pedagógiai funkcióit, — a korlátozott képességű vagy sérült gyermekekkel való foglalkozás speciális játékpszichológiai igényeit, — különböző generációk együttes játékai, — felnőtt életmód és játéklehetőség területeket.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes